ประกาศคณะกรรมการกิจการกระจายเสียง กิจการโทรทัศน์ประกาศคณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติเรื่องหลักเกณฑ์และวิธีการอนุญาตการให้บริการกระจายเสียงหรือโทรทัศน์พ.ศ. ๒๕๕๕ โดยที่เป็นการสมควรกำหนดหลักเกณฑ์และวิธีการอนุญาตประกอบกิจการกระจายเสียงหรือกิจการโทรทัศน์สำหรับการให้บริการกระจายเสียงหรือโทรทัศน์ให้สอดคล้องกับประกาศคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ เรื่องกำหนดลักษณะและประเภทของกิจการกระจายเสียงและกิจการโทรทัศน์และเพื่อให้ผู้ประสงค์จะประกอบกิจการได้ทราบล่วงหน้าเกี่ยวกับคุณสมบัติของผู้ขอรับใบอนุญาต วิธีการขอรับใบอนุญาต หลักเกณฑ์ในการออกใบอนุญาตเอกสารหลักฐานหรือข้อมูลที่จำเป็นต้องใช้ในการอนุญาตวิธีการพิจารณาในการออกใบอนุญาตระยะเวลาการพิจารณาอนุญาตและขอบเขตการอนุญาตให้ประกอบกิจการดังกล่าว รวมทั้งเงื่อนไขอื่นที่จำเป็นสำหรับการประกอบกิจการให้บริการกระจายเสียงหรือโทรทัศน์อาศัยอำนาจตามความในมาตรา ๒๗ วรรคหนึ่ง (๖) และ (๒๔) และมาตรา ๔๑ แห่งพระราชบัญญัติองค์กรจัดสรรคลื่นความถี่และกำกับการประกอบกิจการวิทยุกระจายเสียงวิทยุโทรทัศน์ และกิจการโทรคมนาคม พ.ศ. ๒๕๕๓ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบมาตรา ๓๕ มาตรา ๓๖ มาตรา ๔๑ มาตรา ๔๓ มาตรา ๔๕ มาตรา ๔๖ มาตรา๔๗ มาตรา ๖๑ และมาตรา ๖๔ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายประกอบกับมาตรา๗ มาตรา ๑๖ และมาตรา ๒๖ แห่งพระราชบัญญัติ การประกอบกิจการกระจายเสียง และกิจการโทรทัศน์พ.ศ. ๒๕๕๑อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๓๕ มาตรา ๓๖ มาตรา ๔๑ มาตรา ๔๓มาตรา ๔๕ มาตรา ๔๖ และมาตรา ๔๗ ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติจึงกำหนดหลักเกณฑ์และวิธีการอนุญาตการให้บริการกระจายเสียงหรือโทรทัศน์ ดังนี้ข้อ ๑ ประกาศนี้เรียกว่าประกาศคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติเรื่อง หลักเกณฑ์และวิธีการอนุญาตการให้บริการกระจายเสียงหรือโทรทัศน์ พ.ศ. ๒๕๕๕ข้อ ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ บรรดาประกาศระเบียบ ข้อบังคับหรือคำสั่งอื่นใดในส่วนที่มีกำหนดไว้แล้วในประกาศนี้ หรือซึ่งขัดหรือแย้งกับประกาศนี้ให้ใช้ประกาศนี้แทนข้อ ๔ ในประกาศนี้การให้บริการกระจายเสียงหรือโทรทัศน์ หมายความว่า การประกอบกิจการกระจายเสียงหรือโทรทัศน์เพื่อให้บริการการส่งข่าวสารสาธารณะหรือรายการไปยังเครื่องรับที่สามารถรับชมหรือรับฟังการให้บริการนั้นๆ ได้ ไม่ว่าจะส่งโดยผ่านระบบคลื่นความถี่ ระบบสาย ระบบแสงระบบแม่เหล็กไฟฟ้าหรือระบบอื่น ระบบใดระบบหนึ่งหรือหลายระบบรวมกันหรือการให้บริการอื่นทำนองเดียวกันที่คณะกรรมการกำหนดให้เป็นกิจการกระจายเสียงหรือกิจการโทรทัศน์การให้บริการกระจายเสียงหรือโทรทัศน์ที่ใช้คลื่นความถี่ หมายความว่าการให้บริการการส่งข่าวสารสาธารณะหรือรายการไปยังเครื่องรับที่สามารถรับชมหรือรับฟังการให้บริการนั้นๆ ได้ ซึ่งต้องขอรับการจัดสรรคลื่นความถี่ตามกฎหมายว่าด้วยองค์กรจัดสรรคลื่นความถี่และกำกับการประกอบกิจการวิทยุกระจายเสียงวิทยุโทรทัศน์ และกิจการโทรคมนาคมการให้บริการกระจายเสียงหรือโทรทัศน์ที่ไม่ใช้คลื่นความถี่ หมายความว่าการให้บริการการส่งข่าวสารสาธารณะหรือรายการไปยังเครื่องรับที่สามารถรับชมหรือรับฟังการให้บริการนั้นๆ ได้ ซึ่งไม่ต้องขอรับการจัดสรรคลื่นความถี่ตามกฎหมายว่าด้วยองค์กรจัดสรรคลื่นความถี่และกำกับการประกอบกิจการวิทยุกระจายเสียงวิทยุโทรทัศน์ และกิจการโทรคมนาคมการให้บริการกระจายเสียงหรือโทรทัศน์ที่เป็นการทั่วไป หมายความว่า การให้บริการกระจายเสียงหรือโทรทัศน์ที่ใช้คลื่นความถี่ที่ผู้ใช้บริการสามารถรับชมได้เป็นการทั่วไปโดยไม่กำหนดเงื่อนไขในการได้รับบริการทั้งหมดการบอกรับสมาชิก หมายความว่าบริการโทรทัศน์หรือกระจายเสียงที่ผู้ใช้บริการประสงค์จะรับบริการดังกล่าวตามเงื่อนไขที่ผู้ให้บริการกำหนดโดยผู้ให้บริการไม่ประสงค์จะให้บริการเป็นการทั่วไป ซึ่งจะมีค่าบริการหรือไม่ก็ตามโครงข่ายกระจายเสียงหรือโทรทัศน์ หมายความว่าระบบเชื่อมโยงของกลุ่มเครื่องส่งหรือถ่ายทอดสัญญาณเสียงหรือภาพที่ใช้ในการส่งข่าวสารสาธารณะหรือรายการจากสถานีไปยังเครื่องรับไม่ว่าจะโดยสื่อตัวนำที่เป็นสายคลื่นความถี่ แสง คลื่นแม่เหล็กไฟฟ้าหรือสื่อตัวนำใดสิ่งอำนวยความสะดวกด้านกระจายเสียงหรือโทรทัศน์ หมายความว่าโครงสร้างพื้นฐานหรือสิ่งอำนวยความสะดวกเพื่อการให้บริการกิจการกระจายเสียงหรือกิจการโทรทัศน์ไม่ว่าจะเป็น ที่ดิน อาคาร สิ่งปลูกสร้าง เสา ระบบสาย สายอากาศ ท่อหรือสิ่งอื่นใดตามที่คณะกรรมการกำหนดผู้ขอรับใบอนุญาต หมายความว่าผู้ยื่นคำขอรับใบอนุญาตประกอบกิจการกระจายเสียงหรือกิจการโทรทัศน์ตามประกาศนี้สถานี หมายความว่าสถานที่ที่ใช้สำหรับทำการส่งข่าวสารสาธารณะหรือรายการของการประกอบกิจการกระจายเสียงหรือกิจการโทรทัศน์ไม่ว่าจะเป็นการส่งผ่านโครงข่ายของตนเองหรือของผู้อื่นก็ตามผังรายการ หมายความว่าข้อมูลแสดงวันและเวลาออกอากาศรายการสำหรับการให้บริการกระจายเสียงหรือโทรทัศน์รายการ หมายความว่าเนื้อหาที่ผลิตขึ้นเพื่อให้บริการกระจายเสียงหรือโทรทัศน์ที่มิใช่โฆษณาโดยผลิตขึ้นเองหรือจัดหาจากผู้อื่นผลิตภาษาไทย หมายความว่าภาษาราชการ และให้รวมถึงภาษาไทยพื้นเมืองท้องถิ่นต่าง ๆ ของประเทศไทยด้วยโฆษณา หมายความว่าโฆษณาตามกฎหมายว่าด้วยการคุ้มครองผู้บริโภค และการกระทำไม่ว่าด้วยวิธีการใด ๆให้ประชาชนได้เห็นหรือรับทราบสรรพคุณ คุณประโยชน์หรือคุณภาพของผลิตภัณฑ์เพื่อประโยชน์ในการแสวงหากำไรในทางธุรกิจโดยให้หมายความรวมถึงการโฆษณาตามหลักเกณฑ์ว่าด้วยการกำกับดูแลการโฆษณาที่คณะกรรมการประกาศกำหนดรายได้ หมายความว่ารายได้จากการให้บริการของผู้รับใบอนุญาต ค่าสมาชิกค่าการโฆษณาทั้งทางตรงและทางอ้อมหรือรายได้อื่นที่เกี่ยวเนื่องกับการให้บริการของผู้รับใบอนุญาตการบริจาค หมายความว่าการให้เงิน ทรัพย์สิน หรือสิ่งอื่นใดที่มิใช่การสนับสนุนรายการใดโดยเฉพาะโดยไม่มีการกำหนดเงื่อนไขการให้ซึ่งอาจเกิดจากการเชิญชวน ระดมทุน เป็นต้นการอุดหนุน หมายความว่าการให้เงิน ทรัพย์สิน หรือสิ่งอื่นใดโดยต้องไม่มีวัตถุประสงค์ที่ขัดต่อการประกอบกิจการของผู้รับใบอนุญาตหรือการอุดหนุนจากกองทุนวิจัยและพัฒนากิจการกระจายเสียง กิจการโทรทัศน์และกิจการโทรคมนาคมเพื่อประโยชน์สาธารณะ แล้วแต่กรณี ทั้งนี้ สำหรับกิจการบริการชุมชนจะต้องมิใช่การสนับสนุนรายการใดโดยเฉพาะกองทุน หมายความว่ากองทุนวิจัยและพัฒนากิจการกระจายเสียง กิจการโทรทัศน์ และกิจการโทรคมนาคมเพื่อประโยชน์สาธารณะปีงบประมาณ หมายความว่าระหว่างวันที่ ๑ มกราคม ถึงวันที่ ๓๑ ธันวาคม ในปีเดียวกันคณะกรรมการ หมายความว่าคณะกรรมการกิจการกระจายเสียงและกิจการโทรทัศน์สำนักงาน กสทช. หมายความว่าสำนักงานคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติพนักงานเจ้าหน้าที่ หมายความว่าผู้ซึ่งคณะกรรมการแต่งตั้งให้ปฏิบัติการตามประกาศนี้ข้อ ๕ การให้บริการกระจายเสียงหรือโทรทัศน์มีดังนี้(๑)การให้บริการกระจายเสียงหรือโทรทัศน์ที่ต้องขอรับการจัดสรรคลื่นความถี่แบ่งออกเป็นสามประเภทดังนี้(๑.๑) กิจการบริการสาธารณะ ได้แก่บริการที่มีวัตถุประสงค์เพื่อบริการสาธารณะแบ่งเป็นสามประเภท ดังนี้(๑.๑.๑) กิจการบริการสาธารณะประเภทที่หนึ่ง เพื่อการส่งเสริมความรู้การศึกษา ศาสนา ศิลปะและวัฒนธรรม วิทยาศาสตร์เทคโนโลยีและสิ่งแวดล้อม การเกษตรและการส่งเสริมอาชีพอื่น ๆ สุขภาพ อนามัย กีฬาหรือการส่งเสริมคุณภาพชีวิตของประชาชน(๑.๑.๒) กิจการบริการสาธารณะประเภทที่สองเพื่อความมั่นคงของรัฐหรือความปลอดภัยสาธารณะ(๑.๑.๓) กิจการบริการสาธารณะประเภทที่สามเพื่อการกระจายข้อมูลข่าวสารเพื่อส่งเสริมความเข้าใจอันดีระหว่างรัฐบาลกับประชาชนและรัฐสภากับประชาชนการกระจายข้อมูลข่าวสารเพื่อการส่งเสริมสนับสนุนในการเผยแพร่และให้การศึกษาแก่ประชาชนเกี่ยวกับการปกครองในระบอบประชาธิปไตยอันมีพระมหากษัตริย์ทรงเป็นประมุขบริการข้อมูลข่าวสารอันเป็นประโยชน์สาธารณะแก่คนพิการ คนด้อยโอกาสหรือกลุ่มความสนใจที่มีกิจกรรม เพื่อประโยชน์สาธารณะหรือบริการข้อมูลข่าวสารอันเป็นประโยชน์สาธารณะอื่น(๑.๒) กิจการบริการชุมชน ได้แก่บริการที่มีวัตถุประสงค์เพื่อบริการสาธารณะแต่ต้องเป็นประโยชน์ตามความต้องการของชุมชนหรือท้องถิ่นที่รับบริการ(๑.๓) กิจการทางธุรกิจ ได้แก่บริการที่มีวัตถุประสงค์เพื่อแสวงหากำไรในทางธุรกิจแบ่งเป็นสามประเภท ดังนี้(๑.๓.๑) บริการทางธุรกิจระดับชาติ(๑.๓.๒) บริการทางธุรกิจระดับภูมิภาค(๑.๓.๓) บริการทางธุรกิจระดับท้องถิ่น(๒)การให้บริการกระจายเสียงหรือโทรทัศน์ที่ไม่ต้องขอรับการจัดสรรคลื่นความถี่ผู้ขอรับใบอนุญาตที่ต้องขอรับการจัดสรรคลื่นความถี่จะต้องมีคุณสมบัติลักษณะผังรายการสัดส่วนรายการ การหารายได้ ตามภาคผนวก ก ภาคผนวก ข หรือภาคผนวก คแล้วแต่กรณีหมวด ๑หลักเกณฑ์และวิธีการขอรับใบอนุญาต ข้อ ๖ ผู้ใดประสงค์จะให้บริการกระจายเสียงหรือโทรทัศน์จะต้องได้รับใบอนุญาตประกอบกิจการกระจายเสียงหรือกิจการโทรทัศน์จากคณะกรรมการตามหลักเกณฑ์และวิธีการที่กำหนดในประกาศนี้การให้บริการกระจายเสียงหรือโทรทัศน์ที่ใช้คลื่นความถี่ต้องได้รับอนุญาตให้ใช้คลื่นความถี่ตามหลักเกณฑ์ที่คณะกรรมการประกาศกำหนดข้อ ๗ ผู้ขอรับใบอนุญาตนอกจากจะต้องมีคุณสมบัติและไม่มีลักษณะต้องห้ามตามที่กำหนดไว้ในมาตรา๘ มาตรา ๑๔ มาตรา ๑๕ และมาตรา ๒๕แห่งพระราชบัญญัติการประกอบกิจการกระจายเสียงและกิจการโทรทัศน์ พ.ศ. ๒๕๕๑ แล้วต้องมีคุณสมบัติและไม่มีลักษณะต้องห้าม ดังนี้(๑) ไม่เป็นบุคคลล้มละลาย หรือถูกพิทักษ์ทรัพย์ตามคำสั่งศาลหรือถูกศาลมีคำสั่งให้ฟื้นฟูกิจการตามกฎหมายว่าด้วยล้มละลาย(๒)กรรมการหรือบุคคลผู้มีอำนาจกระทำการผูกพันผู้ขอรับใบอนุญาตต้องไม่เป็นบุคคลที่มีรายชื่ออยู่ในบัญชีรายชื่อบุคคลที่ตลาดหลักทรัพย์แห่งประเทศไทยเห็นว่าไม่สมควรเป็นผู้บริหารตามข้อบังคับตลาดหลักทรัพย์แห่งประเทศไทย(๓) ผู้ขอรับใบอนุญาต กรรมการผู้จัดการหรือบุคคลผู้มีอำนาจกระทำการผูกพันผู้ขอรับใบอนุญาตต้องไม่เคยถูกศาลมีคำพิพากษาถึงที่สุดว่ามีโทษทางอาญาซึ่งเป็นความผิดตามกฎหมายว่าด้วยการประกอบกิจการกระจายเสียงและกิจการโทรทัศน์กฎหมายว่าด้วยวิทยุคมนาคม กฎหมายว่าด้วยการประกอบกิจการโทรคมนาคม กฎหมายว่าด้วยการแข่งขันทางการค้ากฎหมายว่าด้วยข้อมูลข่าวสาร กฎหมายว่าด้วยทรัพย์สินทางปัญญา กฎหมายว่าด้วยยาเสพติดความผิดมูลฐานตามกฎหมายฟอกเงิน ความผิดเกี่ยวกับเจ้าพนักงานตามประมวลกฎหมายอาญาความผิดตามกฎหมายว่าด้วยการเสนอราคาต่อหน่วยงานของรัฐและความผิดตามกฎหมายประกอบรัฐธรรมนูญว่าด้วยการป้องกันและปราบปรามการทุจริตภายในระยะเวลาสองปีก่อนการยื่นขอรับใบอนุญาตข้อ ๘ ผู้ขอรับใบอนุญาตที่ประสงค์จะประกอบกิจการตามประกาศนี้ให้ยื่นคำ ขอรับใบอนุญาตต่อคณะกรรมการ ดังนี้(๑) ยื่นคำขอรับใบอนุญาตตามแบบที่คณะกรรมการกำหนดแนบท้ายประกาศนี้โดยจะต้องระบุประเภทบริการ สถานที่ให้บริการระบบและวิธีการที่จะใช้ในการให้บริการกระจายเสียงหรือโทรทัศน์ ซึ่งอย่างน้อยต้องมีรายละเอียดเอกสารหลักฐาน และข้อมูลตามที่กำหนดไว้ในข้อ ๙โดยให้ยื่นแบบคำขอที่กรอกข้อมูลครบถ้วนและเอกสารหลักฐานหรือข้อมูลที่จำเป็นต้องใช้ในการอนุญาตตามข้อ๙ พร้อมสำเนาเอกสารดังกล่าวและจัดทำข้อมูลในรูปแบบอิเล็กทรอนิกส์จำนวนอย่างละ ๑ชุด ด้วยตนเองหรือทางไปรษณีย์ตอบรับ ณ สำนักงาน กสทช.(๒)ผู้ยื่นคำขอรับใบอนุญาตต้องชำระค่าธรรมเนียมตามตารางแนบท้ายภาคผนวก ญให้แล้วเสร็จภายในวันที่ยื่นคำขอ หรือตามที่คณะกรรมการประกาศกำหนดในกรณีที่คณะกรรมการเห็นสมควรเปลี่ยนแปลงหลักเกณฑ์วิธีการขอรับใบอนุญาตประกอบกิจการสำหรับการให้บริการกระจายเสียงหรือโทรทัศน์เพื่อประโยชน์ในการกำกับดูแลหรือประโยชน์สาธารณะอื่นใด คณะกรรมการอาจเปลี่ยนแปลงหลักเกณฑ์และวิธีการขอรับใบอนุญาตก็ได้โดยจะประกาศให้ทราบล่วงหน้าข้อ ๙ ผู้ขอรับใบอนุญาตต้องส่งเอกสารหลักฐานและข้อมูลที่จำเป็นเพื่อให้คณะกรรมการพิจารณาโดยอย่างน้อยต้องมีข้อมูลดังต่อไปนี้(๑) เอกสารหลักฐานของผู้ขอรับใบอนุญาต(๑.๑) สำเนาเอกสารแสดงการจัดตั้งนิติบุคคล เช่น กฎหมายจัดตั้งหนังสือรับรองการจดทะเบียนนิติบุคคล สมาคม มูลนิธิ บัญชีผู้ถือหุ้นหนังสือบริคณห์สนธิและข้อบังคับนิติบุคคล สมาคม มูลนิธิ(๑.๒) สำเนาเอกสารแสดงการจัดตั้งกลุ่มคน เช่นหลักฐานเชิงประจักษ์ในการรวมตัวเพื่อสร้างความเข้มแข็งให้ชุมชนในลักษณะต่าง ๆของกลุ่มคน(๑.๓)สำเนาบัตรประจำตัวประชาชนและสำเนาทะเบียนบ้านของผู้มีอำนาจกระทำการผูกพันนิติบุคคล(๑.๔) หนังสือมอบอำนาจตามกฎหมายพร้อมสำเนาบัตรประจำตัวประชาชนและสำเนาทะเบียนบ้านของผู้มอบอำนาจและผู้รับมอบอำนาจในกรณีที่มีการมอบอำนาจให้ดำเนินการแทน(๒) เอกสารเกี่ยวกับสถานีโดยให้แสดงข้อมูลและรายละเอียดบ้านเลขที่ชื่ออาคาร หมายเลขห้อง ถนน ซอย แขวงหรือตำบล เขตหรืออำเภอ จังหวัด รหัสไปรษณีย์หมายเลขโทรศัพท์ หมายเลขโทรสาร พร้อมทั้งพิกัดที่ตั้ง (ละติจูดและลองจิจูดโดยให้แสดงค่าเป็นทศนิยม ๖ ตำแหน่ง) ทั้งนี้หากมิใช่สถานที่ที่ผู้ยื่นแบบคำขอมีกรรมสิทธิ์อยู่จะต้องมีเอกสาร หนังสือหรือสัญญาเช่า และหรือเอกสารหรือหลักฐานที่แสดงการให้ใช้โดยมีระยะเวลาเช่าหรือให้ใช้ไม่น้อยกว่าสองปีซึ่งได้มีการรับรองความถูกต้องของข้อมูลโดยผู้ยื่นแบบคำขอ(๓) ข้อมูลด้านการบริหารจัดการสถานี ตามภาคผนวก ง(๓.๑) ผังโครงสร้างการบริหารจัดการสถานี(๓.๒) ข้อมูลนิติบุคคล ซึ่งอย่างน้อยต้องแจ้งข้อมูล ดังนี้(๓.๒.๑) รายชื่อ ที่อยู่และสัญชาติของบุคคลผู้มีอำนาจกระทำการผูกพันผู้ขอรับใบอนุญาต และของกรรมการ(๓.๒.๒) รายชื่อ ที่อยู่และสัญชาติของผู้ลงทุนหรือผู้ถือหุ้นอันเป็นทุนแต่ละรายและสัดส่วนการถือหุ้นดังกล่าวทั้งหมดของผู้ขอรับใบอนุญาตนั้นพร้อมสิทธิออกเสียงลงคะแนนของผู้ลงทุนหรือผู้ถือหุ้นอันเป็นทุนแต่ละรายตามกฎหมายหรือตามข้อบังคับหรือตามข้อตกลงของผู้ขอรับใบอนุญาต(๓.๓) ข้อมูลกลุ่มคน ซึ่งอย่างน้อยต้องแจ้งข้อมูล ดังนี้(๓.๓.๑) รายชื่อ ที่อยู่ และสัญชาติของคนในกลุ่มคนทุกคน(๓.๓.๒) รายชื่อ ที่อยู่และสัญชาติของผู้มีอำนาจกระทำการผูกพันผู้ขอรับใบอนุญาต(๔) ข้อมูลแผนการให้บริการกระจายเสียงหรือโทรทัศน์ ตามภาคผนวก จ(๕) ข้อมูลแผนประกอบกิจการ แนวทางการพัฒนากิจการ ตามภาคผนวก ฉ(๖) รูปแบบ ประเภทการให้บริการกระจายเสียงหรือโทรทัศน์โดยต้องแสดงรายละเอียดสัดส่วนรายการ ผังรายการข้อมูลเกี่ยวกับสิทธิในทางทรัพย์สินทางปัญญาการหารายได้ของผู้ให้บริการกระจายเสียงหรือโทรทัศน์ ตามภาคผนวก ช(๗) ข้อมูลระบบหรือวิธีการที่จะใช้เป็นช่องทางการให้บริการกระจายเสียงหรือโทรทัศน์ตามภาคผนวกซ(๘) ข้อมูลสิ่งอำนวยความสะดวกด้านกระจายเสียงและโทรทัศน์ ตามภาคผนวกฌ(๙) ขอบเขตพื้นที่การให้บริการ เช่น จังหวัดหรือภูมิภาค(๑๐)ข้อมูลเกี่ยวกับฐานะทางการเงินที่ผ่านการตรวจสอบจากผู้สอบบัญชีรับอนุญาตและข้อมูลเกี่ยวกับการให้บริการที่ผ่านมาที่สอดคล้องกับงบการเงิน(๑๑) ข้อมูลแผนการลงทุน และแผนการจัดหาเงินทุน(๑๒) ข้อมูลการประมาณการฐานะการเงินในอนาคต(๑๓) ข้อมูลอื่นใดตามที่คณะกรรมการกำหนดข้อ ๑๐ เมื่อพนักงานเจ้าหน้าที่ได้รับแบบคำขอตามข้อ๘ พร้อมเอกสารหลักฐานประกอบคำขอแล้ว ให้ตรวจสอบความถูกต้องครบถ้วนของแบบคำขอและเอกสารหลักฐานประกอบคำขอภายในสิบห้าวันทำการนับแต่วันที่ได้รับคำขอทั้งนี้อาจขยายระยะเวลาได้ไม่เกินเจ็ดวันทำการหากปรากฏว่าแบบคำขอหรือเอกสารหลักฐานที่จำเป็นต้องใช้ประกอบการพิจารณาไม่ถูกต้องหรือไม่ครบถ้วนหรือไม่เพียงพอพนักงานเจ้าหน้าที่หรือผู้ที่ได้รับมอบหมายจากคณะกรรมการจะแจ้งให้ผู้ขอรับใบอนุญาตดำเนินการแก้ไขแบบคำขอหรือจัดส่งเอกสารหลักฐานที่จำเป็นเพิ่มเติมภายในระยะเวลาสิบห้าวันทำการและจะยังไม่พิจารณานำเสนอคณะกรรมการจนกว่าจะได้แก้ไขแบบคำขอหรือได้รับเอกสารหลักฐานที่จำเป็นเพียงพอต่อการพิจารณาเมื่อปฏิบัติถูกต้องตามวรรคหนึ่ง หรือวรรคสองแล้วพนักงานเจ้าหน้าที่หรือผู้ที่คณะกรรมการมอบหมายจะพิจารณากลั่นกรองเพื่อจัดทำรายงานการวิเคราะห์ความเหมาะสมของการให้บริการกระจายเสียงหรือโทรทัศน์และจัดทำร่างใบอนุญาตพร้อมเงื่อนไขให้คณะกรรมการพิจารณาภายในหกสิบวันทำการ ทั้งนี้อาจยื่นขอขยายระยะเวลาต่อคณะกรรมการเป็นการล่วงหน้าก่อนครบกำหนดระยะเวลาการขยายระยะเวลา ให้กระทำได้ไม่เกินสิบห้าวันและขอขยายได้ไม่เกินสองครั้งให้พนักงานเจ้าหน้าที่หรือผู้ที่ได้รับมอบหมายจากคณะกรรมการเสนอผลการกลั่นกรองต่อคณะกรรมการภายในระยะเวลาอันสมควรแต่ต้องไม่เกินสิบห้าวันนับตั้งแต่วันที่ระยะเวลาตามวรรคสองสิ้นสุดลงข้อ ๑๑ การวิเคราะห์ความเหมาะสมของการประกอบกิจการเพื่อให้บริการกระจายเสียงหรือโทรทัศน์ให้พิจารณาโดยต้องคำนึงถึงปัจจัยอย่างน้อยดังต่อไปนี้(๑) วัตถุประสงค์ของการประกอบกิจการกระจายเสียงหรือโทรทัศน์(๒) ความสามารถในการบริหารจัดการ พร้อมฐานะการเงินผลการดำเนินงานที่มั่นคงสามารถดำเนินธุรกิจได้ต่อเนื่อง(๓) ความเหมาะสมและสอดคล้องของแผนการลงทุนและแนวทางการพัฒนากิจการของผู้ขอรับใบอนุญาต(๔) ความต้องการของผู้บริโภค(๕) ความเสมอภาคในการแข่งขันเสรีของผู้ประกอบกิจการ(๖) คุณภาพรายการสำหรับการให้บริการกระจายเสียงหรือโทรทัศน์ที่ใช้คลื่นความถี่นอกจากปัจจัยการวิเคราะห์ความเหมาะสมของการประกอบกิจการตามวรรคแรกแล้วให้คำนึงถึงสัดส่วนการจัดสรรคลื่นความถี่ตามกฎหมายว่าด้วยองค์กรจัดสรรคลื่นความถี่และกำกับการประกอบกิจการวิทยุกระจายเสียง วิทยุโทรทัศน์ และกิจการโทรคมนาคมและการใช้ประโยชน์คลื่นความถี่โดยทั่วถึงและมีประสิทธิภาพด้วยหรือตามที่คณะกรรมการประกาศกำหนดข้อ ๑๒ ให้คณะกรรมการประชุมพิจารณาโดยคำนึงถึงปัจจัยตามข้อ๑๑ เมื่อได้รับความเห็นของพนักงานเจ้าหน้าที่หรือผู้ที่คณะกรรมการมอบหมายให้แล้วเสร็จภายในสามสิบวันทำการกรณีที่คณะกรรมการพิจารณาเห็นควรให้ผู้ขอรับใบอนุญาตแก้ไขข้อเสนอเพิ่มเติมให้ผู้ขอรับใบอนุญาตยื่นข้อเสนอที่แก้ไขภายในสามสิบวันนับแต่วันที่ได้รับแจ้งจากสำนักงานกสทช. หรือตามที่คณะกรรมการกำหนด เพื่อให้คณะกรรมการพิจารณาทบทวนอีกครั้งหนึ่งกรณีการให้บริการกระจายเสียงหรือโทรทัศน์ที่ใช้คลื่นความถี่เมื่อคณะกรรมการพิจารณาอนุญาตให้ใช้คลื่นความถี่แล้วให้ถือว่าเป็นการได้รับอนุญาตให้ประกอบกิจการกระจายเสียงหรือกิจการโทรทัศน์ตามประกาศนี้ด้วยกรณีการให้บริการกระจายเสียงหรือโทรทัศน์ที่มีโครงข่ายเพื่อให้บริการกระจายเสียงหรือโทรทัศน์ของตนเองเมื่อคณะกรรมการพิจารณาออกใบอนุญาตตามประกาศนี้แล้วให้ถือว่าได้รับอนุญาตให้มีและใช้เครื่องวิทยุคมนาคมและตั้งสถานีวิทยุคมนาคมตามกฎหมายว่าด้วยวิทยุคมนาคมด้วยทั้งนี้ เฉพาะในส่วนที่เกี่ยวกับเครื่องวิทยุคมนาคมที่ระบุในคำขออนุญาตโดยผู้ขอรับใบอนุญาตจะต้องชำระค่าธรรมเนียมใบอนุญาตและค่าใช้จ่ายอื่น ๆที่เกี่ยวข้องตามอัตราที่คณะกรรมการประกาศกำหนดให้แล้วเสร็จภายในสิบห้าวันนับแต่วันที่ได้รับหนังสือแจ้งเมื่อคณะกรรมการมีมติแล้ว ให้สำนักงาน กสทช.แจ้งผลการพิจารณาให้ผู้ขอรับใบอนุญาตทราบเป็นหนังสือพร้อมเปิดเผยข้อมูลและผลการพิจารณาในระบบเครือข่ายสารสนเทศของสำนักงาน กสทช.แก่สาธารณะภายในสิบห้าวันทำการหมวด ๒สิทธิและหน้าที่ของผู้รับใบอนุญาต ข้อ ๑๓ ผู้รับใบอนุญาตให้บริการกระจายเสียงหรือโทรทัศน์อาจสร้างสิ่งอำนวยความสะดวกหรือโครงข่ายเพื่อใช้ในการให้บริการกระจายเสียงหรือโทรทัศน์ของตนเองก็ได้โดยจะต้องปฏิบัติตามเงื่อนไขและวิธีการที่คณะกรรมการกำหนดเกี่ยวกับสิ่งอำนวยความสะดวกหรือโครงข่ายสำหรับกิจการกระจายเสียงหรือกิจการโทรทัศน์ข้อ ๑๔ ขอบเขตและเงื่อนไขการอนุญาต(๑) ผู้รับใบอนุญาตต้องมีคุณสมบัติครบถ้วนตามข้อ ๕ วรรค ๒ และ ข้อ ๗ตลอดระยะเวลาที่ได้รับใบอนุญาต(๒) ผู้รับใบอนุญาตต้องประกอบกิจการด้วยตนเองจะมอบการบริหารจัดการทั้งหมดหรือบางส่วนหรือยินยอมให้บุคคลอื่นเป็นผู้มีอำนาจประกอบกิจการแทนมิได้หรือจะโอนสิทธิในใบอนุญาตไม่ว่าทั้งหมดหรือบางส่วนให้กับบุคคลอื่นอันทำให้มีผลกระทบต่อการประกอบกิจการตามที่ได้รับใบอนุญาตไม่ได้แต่อาจแบ่งเวลาให้ผู้อื่นเช่าเวลาดำเนินรายการบางช่วงเวลาได้ตามหลักเกณฑ์ที่คณะกรรมการกำหนด(๓) ผู้รับใบอนุญาตสามารถให้บริการส่งข่าวสารสาธารณะหรือรายการไปยังเครื่องรับที่สามารถรับชมหรือรับฟังการให้บริการนั้น ๆ ได้ ไม่ว่าจะส่งโดยผ่านระบบคลื่นความถี่ ระบบสายระบบแสง ระบบแม่เหล็กไฟฟ้า หรือระบบอื่น ระบบใดระบบหนึ่งหรือหลายระบบรวมกันหรือการให้บริการอื่นทำนองเดียวกันที่คณะกรรมการกำหนดให้เป็นกิจการกระจายเสียงหรือกิจการโทรทัศน์(๔)ผู้รับใบอนุญาตต้องเริ่มดำเนินการเพื่อให้บริการกระจายเสียงหรือโทรทัศน์ตามแผนการให้บริการหรือแผนการลงทุนภายในสามสิบวันนับแต่วันที่ได้รับใบอนุญาตจากคณะกรรมการ(๕) ผู้รับใบอนุญาตต้องให้บริการกระจายเสียงหรือโทรทัศน์ตามระยะเวลาที่คณะกรรมการอนุญาตและหากประสงค์จะเลิกการให้บริการก่อนวันที่ใบอนุญาตสิ้นอายุจะต้องแจ้งเหตุแห่งการเลิกการให้บริการพร้อมทั้งกำหนดมาตรการเยียวยาผู้ใช้บริการให้คณะกรรมการเห็นชอบล่วงหน้าก่อนเลิกกิจการโดยจะต้องปฏิบัติตามเงื่อนไขที่คณะกรรมการกำหนดก่อนเลิกกิจการ(๖)ผู้รับใบอนุญาตจะพักหรือหยุดการให้บริการไม่ว่าทั้งหมดหรือบางส่วนไม่ได้เว้นแต่จะได้รับอนุญาตจากคณะกรรมการ(๗)ผู้รับใบอนุญาตต้องแจ้งและรับรองข้อมูลต่อพนักงานเจ้าหน้าที่ก่อนเริ่มให้บริการดังนี้(๗.๑) ชื่อผู้อำนวยการสถานี เจ้าหน้าที่เทคนิคของสถานีและผู้ดำเนินรายการ (ถ้ามี)(๗.๒) ผังรายการที่ใช้ในการให้บริการกระจายเสียงหรือโทรทัศน์ของสถานีโดยให้มีข้อมูล ชื่อรายการ ช่วงเวลาที่จะให้บริการ กำหนดเวลาออกอากาศประจำวันสัดส่วนของประเภทรายการลักษณะประเภทของรายการ ที่มาของรายการ ภาษาที่ใช้โดยให้เสนอผังรายการอย่างน้อยสิบห้าวันก่อนเริ่มให้บริการ ทั้งนี้ การจัดทำผังรายการให้เป็นไปตามหลักเกณฑ์ที่คณะกรรมการประกาศกำหนดสำหรับใบอนุญาตแต่ละประเภท(๗.๓) เอกสาร หลักฐานหรือหนังสือรับรองการแพร่ภาพหรือกระจายเสียงของรายการที่ไม่มีลักษณะเป็นการขัดต่อบทบัญญัติแห่งกฎหมายที่เกี่ยวกับการประกอบกิจการกระจายเสียงและกิจการโทรทัศน์กฎหมายว่าด้วยทรัพย์สินทางปัญญา และกฎหมายอื่น ๆ ที่เกี่ยวข้อง(๗.๔)ระบบหรือวิธีการที่จะใช้เป็นช่องทางการให้บริการกระจายเสียงหรือโทรทัศน์(๘) ผู้รับใบอนุญาตจะออกอากาศรายการที่มิได้กำหนดไว้ในผังรายการมิได้เว้นแต่จะได้แจ้งการเปลี่ยนแปลงผังรายการพร้อมด้วยเหตุผลให้พนักงานเจ้าหน้าที่ทราบล่วงหน้าไม่น้อยกว่าเจ็ดวันหรือเป็นกรณีที่มีเหตุจำเป็นเหตุสุดวิสัย ที่อาจก่อให้เกิดผลกระทบต่อประโยชน์สาธารณะอาจออกอากาศแตกต่างจากผังรายการตามที่ได้รับความเห็นชอบจากพนักงานเจ้าหน้าที่ได้หรือเป็นการดำเนินการตามคำสั่งของทางราชการโดยแจ้งให้พนักงานเจ้าหน้าที่ทราบทันทีที่สามารถกระทำได้(๙) ผู้รับใบอนุญาตต้องแต่งตั้งบุคคลซึ่งมีสัญชาติไทยเป็นผู้อำนวยการสถานีประจำแต่ละสถานีเพื่อควบคุมดูแลให้มีการออกอากาศให้เป็นไปตามที่ได้รับใบอนุญาตและจะต้องเป็นผู้รับผิดชอบดูแลการให้บริการกระจายเสียงหรือโทรทัศน์ของสถานีให้เป็นไปตามที่ได้รับอนุญาตจากคณะกรรมการผู้รับใบอนุญาตต้องรับผิดในการกระทำของผู้อำนวยการสถานีที่ได้กระทำไปในการควบคุมดูแลและบริหารกิจการกระจายเสียงหรือกิจการโทรทัศน์เสมือนเป็นการกระทำของตนเองเว้นแต่จะพิสูจน์ได้ว่าการกระทำดังกล่าวตนมิได้รู้เห็นหรือยินยอมด้วยและได้ใช้ความระมัดระวังในการป้องกันตามสมควรแล้วการเปลี่ยนแปลงผู้อำนวยการสถานีให้ผู้รับใบอนุญาตแจ้งให้คณะกรรมการทราบภายในสามสิบวันนับตั้งแต่วันที่มีการเปลี่ยนแปลง(๑๐) ผู้รับใบอนุญาตมีหน้าที่และความรับผิดชอบในการคัดเลือก จัดหากำกับดูแลรายการเนื้อหารายการใด ๆรวมถึงการประกาศหรือการโฆษณาที่ให้บริการกระจายเสียงหรือโทรทัศน์ให้เป็นไปตามมาตรฐานทางวิชาชีพและจริยธรรมของสื่อในกรณีที่ผู้รับใบอนุญาตมีผู้ดำเนินรายการเพื่อทำหน้าที่ประกาศหรือแจ้งข้อความ ที่แพร่ภาพหรือกระจายเสียงให้ผู้รับใบอนุญาตมีหน้าที่ในการสรรหาหรือคัดเลือกผู้ดำเนินรายการที่สามารถอ่าน พูดและออกเสียง อักขระวิธี หลักภาษาได้อย่างเหมาะสม ตามมาตรฐานที่คณะกรรมการประกาศกำหนด(๑๑) ผู้รับใบอนุญาตต้องตรวจสอบ แก้ไข ปรับปรุงหรือระงับรายการที่มีเนื้อหาสาระที่ก่อให้เกิดการล้มล้างการปกครองในระบอบประชาธิปไตยอันมีพระมหากษัตริย์ทรงเป็นประมุขหรือที่มีผลกระทบต่อความมั่นคงของรัฐ ความสงบเรียบร้อยหรือศีลธรรมอันดีของประชาชนหรือมีการกระทำซึ่งเข้าลักษณะลามกอนาจารหรือมีผลกระทบต่อการให้เกิดความเสื่อมทรามทางจิตใจหรือสุขภาพของประชาชนอย่างร้ายแรง(๑๒)ผู้รับใบอนุญาตต้องจัดให้มีการบันทึกรายการที่ได้ให้บริการหรือแพร่ภาพกระจายเสียงไปแล้วโดยอาจบันทึกไว้ในเทปหรือวัสดุโทรทัศน์อย่างอื่น หรือด้วยวิธีการใด ๆที่สามารถถ่ายทอดกลับมาเป็นรายการนั้นได้และเก็บรักษาไว้เพื่อให้พนักงานเจ้าหน้าที่ทำการตรวจสอบได้โดยระยะเวลาการจัดเก็บต้องไม่น้อยกว่าสามสิบวันเว้นแต่คณะกรรมการจะกำหนดเป็นอย่างอื่น ทั้งนี้การบันทึกรายการดังกล่าวจะต้องไม่ดำเนินการแก้ไข หรือดัดแปลงให้แตกต่างจากรายการที่ให้บริการหรือแพร่ภาพกระจายเสียง(๑๓) ผู้รับใบอนุญาตต้องให้บริการแพร่ภาพหรือกระจายเสียงแจ้งข่าวหรือเตือนภัยให้ประชาชนทราบในกรณีที่มีภัยพิบัติหรือมีเหตุฉุกเฉินหรือกรณีซึ่งมีความจำเป็นเพื่อรักษาประโยชน์สาธารณะ เมื่อรัฐหรือหน่วยงานของรัฐที่เกี่ยวข้องร้องขอหรือตามที่คณะกรรมการประกาศกำหนด(๑๔) ผู้รับใบอนุญาตต้องมีหรือได้รับสิทธิในการเผยแพร่ ทำซ้ำ ดัดแปลงแก้ไขหรือสิทธิทางทรัพย์สินทางปัญญาอื่นใดที่จำเป็นก่อนการนำรายการมาให้บริการหรือแพร่ภาพกระจายเสียงทำซ้ำ แก้ไข ดัดแปลงหรือก่อนการกระทำการอื่นใดและต้องได้รับสิทธิทางทรัพย์สินทางปัญญาที่จำเป็นในงานที่เป็นงานประกอบอื่นที่ติดมากับรายการดังกล่าวด้วยทั้งนี้คณะกรรมการมีสิทธิเรียกให้ผู้รับใบอนุญาตส่งเอกสารหรือหลักฐานการได้รับสิทธิดังกล่าว(๑๕) กรณีผู้รับใบอนุญาตประสงค์จะประกอบกิจการเพื่อการให้บริการกระจายเสียงหรือโทรทัศน์เพิ่มเติมภายหลังจากที่ได้รับใบอนุญาตแล้วให้ผู้รับใบอนุญาตขอต่อคณะกรรมการเพื่อพิจารณาโดยให้นำความในข้อ ๑๐ ข้อ ๑๑ และข้อ๑๒ มาใช้บังคับโดยอนุโลม ทั้งนี้การอนุญาตดังกล่าวผู้รับใบอนุญาตจะต้องชำระค่าธรรมเนียมใบอนุญาตประกอบกิจการในส่วนที่ได้รับอนุญาตเพิ่มเติมตามที่คณะกรรมการกำหนด(๑๖)การหารายได้จากการโฆษณาให้ปฏิบัติตามกฎหมายว่าด้วยการประกอบกิจการกระจายเสียงและกิจการโทรทัศน์(๑๖.๑)การให้บริการกระจายเสียงหรือโทรทัศน์ที่ใช้คลื่นความถี่ให้เป็นไปตามภาคผนวก กภาคผนวก ข หรือ ภาคผนวก ค(๑๖.๒)การให้บริการกระจายเสียงหรือโทรทัศน์ที่ไม่ใช้คลื่นความถี่ที่มีการบอกรับสมาชิกหรือเรียกเก็บค่าบริการอื่นให้หารายได้จากการโฆษณาและการบริการธุรกิจ ได้ไม่เกินชั่วโมงละหกนาที โดยเมื่อรวมเวลาโฆษณาและการบริการธุรกิจตลอดทั้งวันเฉลี่ยแล้วต้องไม่เกินชั่วโมงละห้านาที(๑๖.๓)การให้บริการกระจายเสียงหรือโทรทัศน์ที่ไม่ใช้คลื่นความถี่ที่ไม่มีการบอกรับสมาชิกหรือเรียกเก็บค่าบริการอื่นการหารายได้จากการโฆษณาให้เป็นไปตามหลักเกณฑ์ที่คณะกรรมการประกาศกำหนด(๑๗) ผู้รับใบอนุญาตจะต้องกำหนดอัตราค่าบอกรับสมาชิกที่สมเหตุสมผลและไม่เป็นการค้ากำไรเกินควรและต้องปฏิบัติตามหลักเกณฑ์การเรียกเก็บค่าบริการตามที่คณะกรรมการให้ความเห็นชอบ ทั้งนี้โดยให้คำนึงถึงความเป็นธรรมต่อผู้บริโภค และการแข่งขันเสรีอย่างเป็นธรรม(๑๘) ผู้รับใบอนุญาตให้บริการทางธุรกิจจะต้องจัดให้มีสัญญาการให้บริการที่เป็นมาตรฐานตามที่คณะกรรมการให้ความเห็นชอบ(๑๙)ผู้รับใบอนุญาตต้องชำระค่าธรรมเนียมใบอนุญาตรายปีในอัตราร้อยละสองของรายได้ก่อนหักค่าใช้จ่ายหากไม่ชำระค่าธรรมเนียมดังกล่าวภายในระยะเวลาที่กำหนดผู้รับใบอนุญาตจะต้องชำระค่าธรรมเนียมเพิ่มตามอัตราที่คณะกรรมการกำหนดมิฉะนั้นจะถือว่าผู้รับใบอนุญาตสละสิทธิในการขอรับใบอนุญาตกรณีผู้รับใบอนุญาตไม่ดำเนินการให้แล้วเสร็จภายในระยะเวลาสิบห้าวันนับแต่วันครบกำหนดชำระค่าธรรมเนียมให้ถือว่าใบอนุญาตนั้นสิ้นผลนับถัดจากวันครบกำหนดการชำระค่าธรรมเนียมโดยจะต้องปฏิบัติตามเงื่อนไขที่คณะกรรมการกำหนดก่อนเลิกกิจการ(๒๐) ในรอบระยะเวลาบัญชีของปีให้ผู้รับใบอนุญาตจัดทำรายงานแสดงจำนวนผู้รับบริการรายงานแสดงสถานะทางการเงินส่งให้สำนักงานกสทช. ทุกสิ้นปีงบประมาณ(๒๑) ผู้รับใบอนุญาตให้บริการทางธุรกิจต้องนำส่งเงินรายปีเข้ากองทุนวิจัยและพัฒนากิจการกระจายเสียง กิจการโทรทัศน์และกิจการโทรคมนาคมเพื่อประโยชน์สาธารณะ ในอัตราร้อยละ ๒ ของรายได้ก่อนหักรายจ่ายที่ได้จากการโฆษณาทั้งทางตรงและทางอ้อม และรายได้อื่นที่เกี่ยวเนื่องกับการให้บริการที่ได้รับใบอนุญาตตามประกาศฉบับนี้หรือตามอัตราและระยะเวลาที่คณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติกำหนดผู้รับใบอนุญาตที่ประกอบกิจการบริการกระจายเสียงหรือโทรทัศน์ทางธุรกิจแบบบอกรับสมาชิกเงินรายปีตามวรรคหนึ่งให้คำนวณจากค่าสมาชิกรายได้จากการโฆษณาทั้งทางตรงและทางอ้อมและรายได้อื่นที่เกี่ยวเนื่องกับการให้บริการกระจายเสียงหรือโทรทัศน์ทางธุรกิจแบบบอกรับสมาชิกที่เรียกเก็บก่อนหักรายจ่ายซึ่งได้รับอนุญาตตามประกาศฉบับนี้(๒๒) ผู้รับใบอนุญาตที่ใช้คลื่นความถี่หากถูกเพิกถอนใบอนุญาตให้ใช้คลื่นความถี่ให้ถือว่าถูกเพิกถอนใบอนุญาตประกอบกิจการกระจายเสียงหรือกิจการโทรทัศน์และใบอนุญาตให้มีและใช้เครื่องวิทยุคมนาคมและตั้งสถานีวิทยุคมนาคมเฉพาะในส่วนที่เกี่ยวกับเครื่องวิทยุคมนาคมที่ใช้ในการให้บริการกระจายเสียงหรือโทรทัศน์ที่ใช้คลื่นความถี่นั้นด้วย(๒๓) ผู้รับใบอนุญาตต้องให้บริการกระจายเสียงหรือโทรทัศน์โดยใช้โครงข่าย สิ่งอำนวยความสะดวกที่ได้รับอนุญาตจากคณะกรรมการเท่านั้น(๒๔) ผู้รับใบอนุญาตให้บริการโทรทัศน์ที่เป็นการทั่วไปมีหน้าที่ส่งผ่านสัญญาณการให้บริการโทรทัศน์ให้เป็นไปตามประกาศคณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติว่าด้วยหลักเกณฑ์การเผยแพร่กิจการโทรทัศน์ที่ให้บริการเป็นการทั่วไปหรือตามที่คณะกรรมการประกาศกำหนด(๒๕)กรณีที่ผู้รับใบอนุญาตจะควบรวมกิจการหรือเข้าร่วมกันเป็นบริษัทคู่ค้ากับผู้รับใบอนุญาตรายอื่นหรือมีการทำสัญญาใดที่ให้ผู้รับใบอนุญาตอีกฝ่ายมีอำนาจควบคุมกำกับดูแล หรือสั่งการหรือกระทำการแทนคู่สัญญาอีกฝ่ายที่เป็นผู้รับใบอนุญาตหรือล่วงรู้ข้อมูลทางการค้าของผู้รับใบอนุญาตอีกฝ่ายอันมีลักษณะที่เป็นหรืออาจเป็นการกีดขวางการแข่งขันอย่างเป็นธรรมในตลาดจะต้องขอความเห็นชอบจากคณะกรรมการก่อน(๒๖) ผู้รับใบอนุญาตจะต้องปฏิบัติตามกฎหมายว่าด้วยการแข่งขันทางการค้าและจะต้องไม่กระทำการใดที่คณะกรรมการเห็นว่ามีวัตถุประสงค์หรือมีผลกระทบหรืออาจมีผลกระทบต่อการแข่งขันอย่างเป็นธรรมอย่างมีนัยสำคัญสำหรับการให้บริการกิจการกระจายเสียงหรือโทรทัศน์ที่ได้รับอนุญาตโดยอาจมีลักษณะ ดังนี้(๒๖.๑) การเข้าทำสัญญา หรือความตกลงอื่นใดโดยสมรู้กันหรือดำเนินการร่วมมือกับบุคคลอื่นอันส่งผลกระทบต่อสภาวการณ์การแข่งขันของผู้รับใบอนุญาตรายอื่นและผู้บริโภค(๒๖.๒)การเข้าทำสัญญาหรือความตกลงกับบุคคลอื่นใดเกี่ยวกับค่าบริการหรือค่าธรรมเนียมอันมีลักษณะเป็นการทำลาย กีดกัน บั่นทอน หรือขัดขวางการแข่งขันอย่างเป็นธรรม(๒๖.๓) การเข้าจัดการโดยมีผลหรืออาจมีผลเป็นการกีดกันไม่ให้ผู้รับใบอนุญาตรายใดรายหนึ่งเข้าถึงการให้บริการ(๒๖.๔) การดำเนินการอื่นใดอันมีผลทำให้มีการอุดหนุนการบริการการอุดหนุนไขว้ การทุ่มตลาด การกำหนดราคาต่ำกว่าต้นทุน การกำหนดราคาที่มีผลทำให้ผู้รับใบอนุญาตรายอื่นไม่สามารถแข่งขันได้หรือเลือกปฏิบัติในทางราคา(๒๗) ในกรณีที่มีเหตุสำคัญหรือจำเป็นเพื่อคุ้มครองประโยชน์สาธารณะหรือกฎหมายหรือพฤติการณ์เปลี่ยนแปลงไปคณะกรรมการมีอำนาจแก้ไขเพิ่มเติมขอบเขตและเงื่อนไขในการอนุญาตได้ตามความจำเป็น(๒๘)ผู้รับใบอนุญาตต้องปฏิบัติตามหลักเกณฑ์ว่าด้วยการคุ้มครองผู้ใช้บริการกระจายเสียงหรือโทรทัศน์ตามที่คณะกรรมการประกาศกำหนด(๒๙) ผู้รับใบอนุญาตต้องจัดให้มีบริการสำหรับคนพิการและคนด้อยโอกาสให้สามารถเข้าถึงบริการได้อย่างเสมอภาคกับบุคคลทั่วไป หรือตามหลักเกณฑ์ที่คณะกรรมการประกาศกำหนด(๓๐)ผู้รับใบอนุญาตต้องปฏิบัติตามเงื่อนไขที่คณะกรรมการกำหนดไว้ในใบอนุญาตโดยเคร่งครัดข้อ ๑๕ อายุใบอนุญาตตามประกาศนี้(๑)กรณีการยื่นขอรับใบอนุญาตสำหรับบริการกระจายเสียงหรือโทรทัศน์ที่ไม่ใช้คลื่นความถี่เป็นครั้งแรกให้มีอายุใบอนุญาตหนึ่งปีและการยื่นคำขออนุญาตใหม่ในกรณีที่ใบอนุญาตสิ้นอายุหากไม่ปรากฏว่าเคยละเมิดต่อเงื่อนไขการอนุญาตการให้บริการกิจการกระจายเสียงให้ได้รับใบอนุญาตอายุไม่เกินสิบสี่ปี(๒) กรณีผู้รับใบอนุญาตที่ใช้คลื่นความถี่ให้อายุใบอนุญาตเป็นไปตามระยะเวลาที่ได้รับอนุญาตให้ใช้คลื่นความถี่ตามที่คณะกรรมการกำหนดข้อ ๑๖ ในกรณีที่ใบอนุญาตสิ้นอายุตามข้อ๑๕ หากผู้รับใบอนุญาตดังกล่าวมีความประสงค์จะประกอบกิจการให้บริการกระจายเสียงหรือโทรทัศน์ใหม่ให้ยื่นคำขอรับใบอนุญาตต่อคณะกรรมการตามหลักเกณฑ์ วิธีการและเงื่อนไข ดังนี้(๑) ผู้รับใบอนุญาตจะต้องยื่นแบบคำขอรับใบอนุญาตใหม่ล่วงหน้าอย่างน้อยหนึ่งร้อยแปดสิบวันก่อนวันที่ใบอนุญาตเดิมสิ้นอายุพร้อมส่งเอกสารหลักฐานหรือข้อมูลที่จำเป็นต้องใช้ในการออกใบอนุญาตตามที่กำหนดในข้อ๘ และข้อ ๙(๒) ผู้ขอรับใบอนุญาตใหม่ต้องมีคุณสมบัติตามที่กำหนดในข้อ ๕ วรรค ๒และข้อ ๗และไม่เคยถูกคณะกรรมการพิจารณาว่ากระทำผิดเงื่อนไขใบอนุญาตประกอบกิจการกระจายเสียงหรือกิจการโทรทัศน์ตามประกาศฉบับนี้ในลักษณะที่มีผลกระทบต่อประโยชน์สาธารณะอย่างร้ายแรง(๓) วิธีการพิจารณาของคณะกรรมการให้นำความในข้อ ๑๐มาใช้บังคับโดยอนุโลม แต่ทั้งนี้ คณะกรรมการจะต้องพิจารณาให้แล้วเสร็จภายในหกสิบวันนับแต่วันที่คณะกรรมการได้รับคำขอรับใบอนุญาตใหม่(๔) ในระหว่างการพิจารณาคำขอรับใบอนุญาตใหม่ตาม (๓)ให้ผู้รับใบอนุญาตประกอบกิจการนั้นต่อไปได้จนกว่าคณะกรรมการจะสั่งไม่อนุญาตซึ่งหากคณะกรรมการมีคำสั่งไม่อนุญาตในกรณีนี้ผู้ขอรับใบอนุญาตใหม่มีหน้าที่ต้องชำระค่าธรรมเนียมการประกอบกิจการตามส่วนด้วย(๕) อายุใบอนุญาตที่ได้รับการพิจารณาใหม่อาจมีระยะเวลาแตกต่างจากอายุใบอนุญาตเดิมซึ่งจะเป็นไปตามระยะเวลาที่คณะกรรมการกำหนดข้อ ๑๗ ให้ผู้รับใบอนุญาตชำระค่าธรรมเนียมรายปีในอัตราร้อยละสองของรายได้ก่อนหักค่าใช้จ่ายโดยให้ผู้รับใบอนุญาตมีหน้าที่ในการประเมินค่าธรรมเนียมรายปีที่ต้องชำระและจัดทำรายละเอียดการคำนวณค่าธรรมเนียมรายปีตามที่ผู้รับใบอนุญาตประเมินยื่นให้สำนักงาน กสทช.เพื่อประโยชน์ในการคำนวณค่าธรรมเนียมรายปีของผู้รับใบอนุญาตให้ผู้รับใบอนุญาตมีหน้าที่จัดส่งงบการเงินประจำปีที่มีการแยกรายได้และต้นทุนตามประเภทบริการที่ได้รับใบอนุญาตอย่างชัดเจนที่ผ่านการรับรองจากผู้สอบบัญชีรับอนุญาตตามกฎหมายให้แก่คณะกรรมการหรือข้อมูลอื่นที่จำเป็นต่อการพิจารณากำหนดค่าธรรมเนียมใบอนุญาตตามที่คณะกรรมการจะกำหนดหมวด ๓การกำกับดูแลการประกอบกิจการ ข้อ ๑๘ การสิ้นสุดการอนุญาตนอกจากครบกำหนดระยะเวลาตามข้อ ๑๕ แล้วใบอนุญาตให้บริการกระจายเสียงหรือโทรทัศน์อาจสิ้นผล ในกรณีดังต่อไปนี้(๑) ผู้รับใบอนุญาตแจ้งยกเลิกการประกอบกิจการตามที่ได้รับใบอนุญาตและได้ปฏิบัติตามเงื่อนไขที่คณะกรรมการกำหนดก่อนเลิกกิจการแล้ว(๒) คณะกรรมการมีคำสั่งให้เพิกถอนใบอนุญาตเนื่องจากปฏิบัติผิดเงื่อนไขตามหลักเกณฑ์ที่คณะกรรมการกำหนด(๓) กรณีที่มีความจำเป็นเพื่อประโยชน์ในการรักษาความมั่นคงของรัฐรักษาผลประโยชน์ส่วนรวมหรือมีความจำเป็นที่ต้องปกป้องความสงบเรียบร้อยหรือศีลธรรมอันดีของประชาชนข้อ ๑๙ ในกรณีที่ปรากฏแก่พนักงานเจ้าหน้าที่ว่าผู้รับใบอนุญาตฝ่าฝืนหรือไม่ปฏิบัติตามเงื่อนไขในการอนุญาตตามประกาศนี้หรือหลักเกณฑ์ที่คณะกรรมการกำหนด ให้พนักงานเจ้าหน้าที่มีอำนาจตักเตือน เป็นลายลักษณ์อักษรหรือสั่งให้ผู้รับใบอนุญาตระงับการกระทำที่ฝ่าฝืนหรือแก้ไขปรับปรุงหรือปฏิบัติให้ถูกต้องหรือเหมาะสมภายในระยะเวลาที่กำหนดก็ได้ซึ่งให้รวมถึงอำนาจการสั่งให้ชี้แจงหรือส่งเอกสารหรือพยานหลักฐานเพื่อประกอบการพิจารณาข้อ ๒๐ ในกรณีที่ผู้รับใบอนุญาตซึ่งได้รับคำสั่งจากพนักงานเจ้าหน้าที่ตามข้อ๑๙ ไม่พอใจในคำสั่งดังกล่าวให้มีสิทธิอุทธรณ์ต่อคณะกรรมการได้ภายในสิบห้าวันนับแต่วันที่ได้รับแจ้งคำสั่งดังกล่าวคำวินิจฉัยของคณะกรรมการให้เป็นที่สุดในกรณีที่ผู้รับใบอนุญาตยังเพิกเฉยไม่ปฏิบัติให้ถูกต้อง หรือกรณีที่มีความเสียหายร้ายแรงต่อประโยชน์สาธารณะให้คณะกรรมการมีอำนาจพักใช้หรือเพิกถอนใบอนุญาตได้ ทั้งนี้การพักใช้ใบอนุญาตให้กระทำได้ครั้งละไม่เกินหนึ่งเดือนการดำเนินการตามวรรคสองให้นำกฎหมายว่าด้วยวิธีปฏิบัติราชการทางปกครองมาใช้บังคับโดยอนุโลมข้อ ๒๑ ผู้รับใบอนุญาตมีหน้าที่ในการจัดให้มีมาตรการเยียวยาผลกระทบที่จะเกิดต่อผู้ใช้บริการภายหลังการสิ้นสุดการอนุญาตให้ประกอบกิจการตามประกาศนี้และให้รวมถึงกรณีที่มีการพักหรือหยุดการให้บริการไม่ว่าทั้งหมดหรือบางส่วนบทเฉพาะกาล ข้อ ๒๒ ให้ส่วนราชการรัฐวิสาหกิจ หน่วยงานอื่นของรัฐ และผู้รับอนุญาต สัมปทานหรือสัญญาจากส่วนราชการรัฐวิสาหกิจ และหน่วยงานอื่นของรัฐตามบทเฉพาะกาล มาตรา ๗๓ มาตรา ๗๔ และมาตรา ๗๕แห่งพระราชบัญญัติการประกอบกิจการกระจายเสียงและกิจการโทรทัศน์ พ.ศ. ๒๕๕๑ ประกอบกิจการนั้นต่อไปภายใต้ขอบเขตการได้รับอนุญาตเดิมที่มีอยู่จนถึงวันที่กำหนดในแผนแม่บทกิจการกระจายเสียงและกิจการโทรทัศน์ และแผนแม่บทบริหารคลื่นความถี่ โดยให้นำเอาหมวด ๒ และหมวด ๓มาบังคับใช้โดยอนุโลมข้อ ๒๓ ผู้ประกอบกิจการกระจายเสียงหรือกิจการโทรทัศน์ที่ให้บริการกระจายเสียงหรือโทรทัศน์โดยชอบด้วยกฎหมายอยู่ในวันที่ประกาศนี้ใช้บังคับตามบทเฉพาะกาลมาตรา ๗๘ (๒) แห่งพระราชบัญญัติการประกอบกิจการกระจายเสียงและกิจการโทรทัศน์พ.ศ. ๒๕๕๑ หากประสงค์จะให้บริการกระจายเสียงหรือโทรทัศน์ต่อไปให้ยื่นคำขอรับใบอนุญาตตามหลักเกณฑ์ที่กำหนดในประกาศดังนี้(๑) กิจการที่ไม่ใช้คลื่นความถี่ให้ยื่นคำขอภายในหกสิบวันนับแต่วันที่ประกาศนี้มีผลใช้บังคับและเมื่อได้ยื่นคำขอรับใบอนุญาตจากคณะกรรมการแล้วให้มีสิทธิให้บริการกระจายเสียงหรือโทรทัศน์ได้ต่อไปจนกว่าจะได้รับแจ้งไม่อนุญาตจากคณะกรรมการ(๒) กิจการที่ใช้คลื่นความถี่ ก่อนประกาศใช้แผนความถี่วิทยุของแต่ละประเภทกิจการให้ยื่นคำขอตามประกาศคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติว่าด้วยหลักเกณฑ์การทดลองประกอบกิจการให้นำเอาหมวด ๒ และหมวด ๓มาบังคับใช้โดยอนุโลมกับผู้ประกอบกิจการตามวรรคแรกประกาศณ วันที่ ๕ ตุลาคม พ.ศ. ๒๕๕๕พันเอกนที ศุกลรัตน์ประธานกรรมการกิจการกระจายเสียงและกิจการโทรทัศน์ปฏิบัติหน้าที่แทนประธานกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติ[เอกสารแนบท้าย]๑. ภาคผนวก ก คุณสมบัติ ลักษณะผังรายการ สัดส่วนรายการและการหารายได้ การให้บริการกระจายเสียงหรือโทรทัศน์ ประเภทกิจการบริการสาธารณะ๒. ภาคผนวก ข คุณสมบัติ ลักษณะผังรายการสัดส่วนรายการ และการหารายได้ การให้บริการกระจายเสียงหรือโทรทัศน์ประเภทกิจการบริการชุมชน๓. ภาคผนวก ค คุณสมบัติ ลักษณะผังรายการสัดส่วนรายการ และการหารายได้ การให้บริการกระจายเสียงหรือโทรทัศน์ประเภทกิจการทางธุรกิจ๔. ภาคผนวก ง ข้อมูลด้านบริการจัดการสถานี๕. ภาคผนวก จ ข้อมูลแผนการให้บริการกระจายเสียงหรือโทรทัศน์๖. ภาคผนวก ฉ ข้อมูลแผนประกอบกิจการ แนวทางการพัฒนากิจการ๗. ภาคผนวก ช ข้อมูลรูปแบบ ประเภทการให้บริการกระจายเสียงหรือโทรทัศน์๘. แบบแสดงข้อมูลสิทธิการเผยแพร่รายการ และข้อมูลทรัพย์สินทางปัญญา๙. ภาคผนวก ฌ ข้อมูลสิ่งอำนวยความสะดวกด้านกระจายเสียงหรือโทรทัศน์๑๐. ภาคผนวก ญ อัตราค่าธรรมเนียมพิจารณาคำขอ๑๑. แบบคำขอรับใบอนุญาตประกอบกิจการกระจายเสียงหรือโทรทัศน์ สำหรับให้บริการกระจายเสียงหรือโทรทัศน์(กิจการที่ใช้คลื่นความถี่)(ดูข้อมูลจากภาพกฎหมาย)ปริยานุช/ผู้จัดทำ๑๘ ตุลาคม ๒๕๕๕ณัฐพร/ผู้ตรวจ๑๘ ตุลาคม ๒๕๕๕ชุติมา/ปรับปรุง๒๒มกราคม ๒๕๖๑[๑] ราชกิจจานุเบกษาเล่ม ๑๒๙/ตอนพิเศษ ๑๕๗ ง/หน้า ๔๖/๑๖ ตุลาคม ๒๕๕๕